Տավարի «Վելլինգթոն»

Տավարի «Վելլինգթոն» (), տոնական ուտեստ տավարի մսով։ Փաթաթված է շերտավոր խմորի մեջ։ Ֆիլեն սովորաբար թխվում է մեծ կտորով։ Երբեմն ճաշատեսակը պատրաստվում է փոքր կտորներով՝ կարկանդակի տեսքով։  Հյութեղ տեսքի և համի համար օգտագործվում են համեմունքներ, սունկ կամ բանջարեղեն։ Սովորաբար մատուցվում է սոուսով։

Անվանումը 
Անվան ծագումը ոչ մի կապ չունի դուքս Վելինգթոնի հետ։ Այն ժամանակ, երբ Վելլինգթոնը հռչակվեց դուքս, խմորի մեջ փաթաթված միսը անգլիական խոհանոցի անբաժանելի մասն էր։ Ֆրանսիական խոհանցում նույնպես կար ֆիլե՝ խմորով փաթաթված։ Կա նաև տարբերակ, որ ուտեստը հորինվել է Նոր Զելանդիայի մայրաքաղաք Վելինգտոնում, այնուամենայնիվ, 19-րդ դարի խոհարարական գրքերում "Վելինգթոնի" միսը չի հիշատակվում։ Լոս Անջելես թայմսը 1903 թվականին հիշատակել է Վելինգթոն ֆիլեի մասին, սակայան որպես ուտեստ, առաջին անգամ հիշատակվել է 1939 թվականին։

«Վելլինգթոն» անվամբ հայտնի են նաև այլ ուտեստներ, որոնք պատրաստվում են ոչխարի, հավի, հնդկահավի մսերից կամ սաղմոնից։

Պատրաստման եղանակը 
Տավարի միսը տապակվում է բոլոր կողմերից բուսական յուղի մեջ, մինչև կեղևի հայտնվելը կամ մի փոքր թխվում է նախապես տաք ջեռոցում։ Միսը իր հերթին փաթաթված է բեկոնի շերտերով, որը էլ ավելի հյութեղ է դարձնում միսը։ Հետո մսի վրա քսվում է դյուքսելը՝ մանրացված սունկը տապակած սխտորով, ապա այդ բոլորը միասին փաթաթվում է շերտավոր խմորի մեջ։ Կարկանդակի վրա ձվի դեղնուց է քվում և տեղափոխվում ջեռոց՝ չափավոր տաքացված և պատրաստվում մինչև կարմրելը։

Ճիշտ պատրաստման դեպքում, այն կտրելու ժամանակ պետք է ունենա վարդագույն երանգ։  Ճաշատեսակի պատրաստման մեջ ամենադժվարը թխելու ճիշտ ժամանակի ընտրությունն է. միսը հեշտ է պահել վառարանում։  Դրա համար էլ ռեալիթի-շոուի հաղորդավար  շեֆ-խոհարար Գորդոն Ռամզին մրցույթի համար հաճախ  ընտրում է  տավարի կամ ոչխարի միս։

Սոուսի համար օգտագործվում է արգանակ, ուրց և այլ համեմունքներ։ Վելլինգթոնը հաճախ մատուցվում է սոուսով և բանջարեղենով։

Ծանոթագրություններ 

Թխվածքներ
Անգլիական խոհանոց